text: Sommerhus brændt ned på Fanø
  18 april 2011 kl. 08.41
  Det meste af et sommerhus med stråtag nedbrændte søndag aften på Fanø.
  Branden i sommerhuset på Grøndalvej ved Nordby blev opdaget  søndag aften klokken 19.35, fortæller vagtchefen ved Syd- og Sønderjyllands Politi.
  Ilden startede i saunaen. Branden udviklede sig så kraftigt, at brandfolk fra både Nordby og Sønderho måtte kæmpe med flammerne i to timer.
  Ingen af husets beboere kom til skade.
  Nu skal el-teknikere undersøge brandtomten.
  